মালদা মেডিক্যাল হাসপাতালে তৃণমূল নেতার দাদাগিরি! অভিযোগ অস্বীকার

গৌতম চক্রবর্তী, মালদহ:  তৃণমূল (TMC)  শ্রমিক নেতার দাদাগিরি। মালদহ মেডিক্যাল কলেজ  হাসপাতালে (Malda Medical College Hospital) ঢুকে তাণ্ডব। অস্থায়ী গ্রুপ ডি কর্মীদের (Group D workers) মারধর। পাঁচ লক্ষ্য টাকা দাবি। টাকা না দিলে প্রাণনাশের হুমকি। তৃণমূল শ্রমিক নেতার নামে লিখিত অভিযোগ দায়ের থানায়। মালদা মেডিকেল কলেজ হাসপাতালের ঘটনা।

জানা যায় গতকাল গভীর রাতে ইংলিশ বাজা  পুরসভার তৃণমূল কাউন্সিলরের স্বামী তথা আই এন টি টি ইউসি র জেলা সহ সভাপতি জয়ন্ত বোস হাসপাতালে গ্রুপ ডি সুপারভাইজারের অফিসে ঢুকে তাণ্ডব চালায়। মারধর করা হয় ডিউটিতে থাকা সাহিম বিশ্বাস এবং বিশ্বজিৎ সিংহকে। সেই সঙ্গে পাঁচ লক্ষ টাকা দাবি করা হয়।

আরও পড়ুন-  কাঁটাতার পেরিয়ে ভারতে ঢোকার চেষ্টা, বিএসএফের হাতে ধরা ৩ বাংলাদেশি

জানা যায়, মালদা মেডিকেল কলেজ হাসপাতালে এই মুহূর্তে দিল্লির একটি কোম্পানির অধীনে ১৩৫ জন গ্রুপ ডি রয়েছেন। যাদের মধ্যে প্রায় ৫০ জন মহিলা। চলতি বছরের আগস্ট মাসে দায়িত্ব নেয় ওই কোম্পানি। আভিযোগ তৃণমূল শ্রমিক নেতা হাসপাতালে ঢুকে অস্থায়ী গ্রুপ ডি কর্মীদের মারধোর করে সেই কোম্পানির কাছে ৫ লক্ষ টাকা দাবি করে।

এদিকে আজ সকালে বিষয়টি জানাজানি হতেই বিক্ষোভে ফেটে পড়েন অন্যান্য কর্মীরা। নিজেদের নিরাপত্তার দাবি তুলে হাসপাতালের সামনে বিক্ষোভ দেখান মহিলা এবং পুরুষ গ্রুপ ডি কর্মীরা। তারা জানান, আর জিকরের ঘটনা এখনো দগদগে এর মধ্যে এই ঘটনা। তারা ডিউটি করতে ভয় পাচ্ছেন। তাদের নিরাপত্তা কোথায় প্রশ্ন তুলে সোচ্চার হন। তবে যদিও এই সমস্ত অভিযোগ ভিত্তিহীন বলে দাবি করেছেন ওই তৃণমূল শ্রমিক নেতা।

দেখুন আরও খবর-

The post মালদা মেডিক্যাল হাসপাতালে তৃণমূল নেতার দাদাগিরি! অভিযোগ অস্বীকার   first appeared on KolkataTV.